অচিন্ত্য মজুমদার॥ বিজেপি ভোলার প্রেক্ষাপটে সরকার বিরোধী আন্দোলনে আছে এবং শক্ত অবস্থানে থাকবে। আ’লীগের দুঃশাসন মোকাবেলা করতে ভোলার বিজেপি এখন সক্ষম। এখন সময় এসেছে দুঃশাসনের জবাব দেয়ার। জেল-জুলুম আর টেন্ডারবাজিতে বেপরোয়া আ’লীগকে আর সহ্য করা হবেনা। এখন আবার তারা গণ মাধ্যমের ওপর নগ্ন হস্তক্ষেপ করছে। এটা গণতন্ত্রের জন্য ভাল না। কৌশলে তত্ত্বাবধায়ক সরকারকে সরিয়ে দেয়া হয়েছে। জনগন চায় তত্ত্বাবধায়ক সরকার থাকবে। তাই নির্বাচন তত্ত্বাবধায়ক সরকারের অধীনেই হতে হবে। এর বাইরে হলে গ্রহণযোগ্য হবেনা। এসময় তিনি আরো বলেন, ভোলার মানুষ আমাকে জেলে যাওয়ার আগে যে ভাবে দেখেছে। ঠিক জেল থেকে আসার পরও আমাকে নাজিউর রহমান মঞ্জুর ছেলে হিসেবে সেই ভালবাসায় আবদ্ধ করেছে। রাস্তায় রাস্তায় সাধারন মানুষের ফুলেল শুভেচ্ছা আমাকে অভিভূত করেছে। ভোলার মানুষের ভালবাসায় আমি মুগ্ধ।